Diari Oficial de la Generalitat Valenciana


Sumari del DOGV 9358, del 09-06-2022 (2022/4807)

Informació pública del projecte d'ordre de la Conselleria d'Hisenda i Model Econòmic, pel qual es modifica parcialment l'Ordre 1/2021, de 27 de gener, de la Conselleria d'Hisenda i Model Econòmic, per la qual s'aproven les bases reguladores per a la concessió de subvencions en matèria de suport a la participació en projectes europeus.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9358

Data del DOGV
:   09-06-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/4807


Data del document
:   18-05-2022

Organisme emissor
:   Conselleria d'Hisenda i Model Econòmic

Tipus de document
:   Anunci

Descriptors 

:   * Conselleria d'Hisenda i Model Econòmic
    * cooperació administrativa

Informació pública del projecte d'ordre de la Conselleria d'Hisenda i Model Econòmic, pel qual es modifica parcialment l'Ordre 1/2021, de 27 de gener, de la Conselleria d'Hisenda i Model Econòmic, per la qual s'aproven les bases reguladores per a la concessió de subvencions en matèria de suport a la participació en projectes europeus. [2022/4807]  
Mitjançant la Resolució de 4 d'abril de 2022, del conseller d'Hisenda i Model Econòmic, s'inicia la tramitació de l'expedient administratiu relatiu a l'elaboració del projecte d'ordre de la Conselleria d'Hisenda i Model Econòmic, per la qual es modifica parcialment l'Ordre 1/2021, de 27 de gener, de la Conselleria d'Hisenda i Model Econòmic, per la qual s'aproven les bases reguladores per a la concessió de subvencions en matèria de suport a la participació en projectes europeus.  
  
Amb la finalitat de fer pública la tramitació de l'esmentat projecte de disposició, s'obri un període d'informació pública durant el termini de quinze dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana, de conformitat amb el que s'estableix en l'article 133.2 de la Llei 39/2015, d'1 d'octubre, del procediment administratiu comú de les administracions públiques; l'article 43.1 c) de la Llei 5/1983, de 30 de desembre, del Consell, i l'article 52.2 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
El text del projecte es podrà consultar en la pàgina web de la Conselleria d'Hisenda i Model Econòmic, en l'adreça electrònica:  
  
http://www.hisenda.gva.es/normativa-en-tramitacion  
  
Les al·legacions, suggeriments o observacions efectuades es podran remetre per escrit, per a la seua consideració, a la Subdirecció General de Projectes i Fons Europeus, plaça de Nàpols i Sicília, 10, 46027 de València, o a través de correu electrònic al Servei de Suport, Informació i Anàlisi de Programes i Projectes Europeus, rlzcaiyykdq@tjw.nw.  
  
  
València, 18 de maig de 2022.- El director general de Fons Europeus: Andreu Iranzo Navarro.